ארווין יאלום

**ארווין ד. יאלום** (באנגלית: **Irvin David Yalom**; נולד ב-13 ביוני 1931) הוא סופר ופסיכיאטר יהודי אמריקאי, מחשובי הפסיכולוגים בתחום הפסיכותרפיה האקזיסטנציאלית.

## חייו
יאלום נולד ב-1931 בוושינגטון הבירה, ארצות הברית, להורים יהודים שהיגרו מרוסיה (במקור מפולין). למד פסיכיאטריה ועבד כמטפל. שימש בתפקיד פרופסור באוניברסיטת סטנפורד ועדיין מרצה לעיתים ברחבי ארצות הברית. כתב שורה ארוכה של ספרים בתחום הפסיכולוגיה שתורגמו לשפות רבות. ספרו הידוע והנמכר ביותר, "כשניטשה בכה", מתאר מפגשים דמיוניים בין הרופא ד"ר יוזף ברויר לבין הפילוסוף פרידריך ניטשה בווינה, 1882. ב-2007 הספר עובד לסרט בשם זהה. ספרו "להביט בשמש" (2009) עוסק בהתמודדות האדם עם המוות. כיום מתגורר יאלום בפאלו אלטו שבקליפורניה.

יאלום היה נשוי למרילין עד למותה ב-2019. היא סייעה לו רבות בספריו. בנם, בן יאלום, מסייע אף הוא בכך.

## הפסיכותרפיה האקזיסטנציאלית
יאלום דוגל בשילוב משמעותי של גישת הטיפול האקזיסטנציאלית, בה מודגשות השאלות הקיומיות על אודות מהות האדם, משמעות חייו, והתמודדותו עם מותו. על פי גישת הפסיכותרפיה האקזיסטנציאלית מתמודד האדם עם ארבע חרדות מרכזיות שיכולות להיות מודעות או לא-מודעות:

# הפחד מהמוות.
# החשש מההכרה כי האדם חופשי לעצב את חייו.
# הרצון להיות מקושר לעולם ולא להיות מבודד ממנו.
# החיפוש אחר משמעות החיים.

יאלום שם פחות דגש על אבחון בעזרת המדריך האבחוני DSM IV של האגודה הפסיכיאטרית האמריקאית, והדגיש יותר את הרעיון של "כאן ועכשיו" בטיפול פסיכולוגי ובחיים. הטיף כנגד שיטות הלימוד בפקולטות לפסיכולוגיה של טיפולים קצרי טווח, והמליץ על ראיונות ארוכים וטיפול שוטף בפציינטים.

## ספריו
יאלום כתב 17 ספרים, מהם:
*כשניטשה בכה
* על הספה, הוצאת עם עובד, 1996
* מתנת התרפיה
* כל יום יותר קרובים, הוצאת כנרת זמורה ביתן- הספר מתאר את התהליך הטיפולי מנקודת מבטו של המטפל ומנקודת מבטה של המטופלת. הוא משלב סיכומי פגישות אותם כתבו יאלום והמטופלת ג'יני אחרי המפגשים במהלך טיפול שנמשך ארבע שנים.
* תליין האהבה
* אמא ומשמעות החיים
* הריפוי של שופנהאואר
* טיפול קבוצתי תאוריה ומעשה, הוצאת מאגנס וכנרת זב"מ (2006)
* להביט בשמש, הוצאת דביר, 2009
* (ביחד עם רוברט ברגר) אני מזמין משטרה, כנרת, 2011
* פסיכותרפיה אקזיסטנציאלית, כנרת, 2011
* בעיית שפינוזה, כנרת, 2012 - רומן היסטורי ופסיכולוגי על ברוך שפינוזה והשפעתו המורכבת על דמותו של אלפרד רוזנברג, האידאולוג הנאצי. מלבד העובדות ההיסטוריות ונופך העלילה, הרעיונות שמביע שפינוזה בספר מבוססים על מאמר תאולוגי מדיני, תורת המידות (אתיקה) והאיגרות שכתב. תיאור דמותו של רוזנברג מבוסס על נאומיו, כתיבתו האוטוביוגפית ודברי אחרים אודותיו
* כולנו בני חלוף וסיפורים אחרים של פסיכותרפיה, כנרת, זמורה־ביתן, 2016
* להיעשות אני: זיכרונותיו של פסיכיאטר, כנרת, זמורה־ביתן, 2018 - אוטוביוגרפיה
* עניין של מוות וחיים, זמורה־ביתן, 2021. נכתב על ידו בשיתוף עם רעייתו מרילין

## סרט
ב-2014 הוקרן בישראל הסרט התיעודי "הריפוי של יאלום".

## ראו גם
* ויקטור פראנקל

## קישורים חיצוניים

* 

* 
* 
* 
* 
* 
* 
* 
* 
* 
* 
* חיים ויינברג, רובי פרידמן, '''קטעים נבחרים מתוך ריאיון עם ארווין יאלום על טיפול קבוצתי''', יום עיון של קהילת קבוצות, 17.7.2007, אוניברסיטת חיפה
*  פסטיבל הקולנוע היהודי 2014: הריפוי של יאלום הטריילר - Yalom’s Cure Trailer
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סגל אוניברסיטת סטנפורד
קטגוריה:סופרים יהודים אמריקאים
קטגוריה:פסיכיאטרים יהודים אמריקאים
קטגוריה:פסיכותרפיסטים אמריקאים
קטגוריה:פסיכותרפיסטים יהודים
קטגוריה:בוגרי אוניברסיטת ג'ורג' וושינגטון
קטגוריה:בוגרי בית הספר לרפואה באוניברסיטת בוסטון
קטגוריה:אמריקאים שנולדו ב-1931